
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  29.09.2010

	Nr.
	  26/1545


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru respingerea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului, trimis comisiei pentru examinare pe fond, cu adresa nr. PL.x 444 din 6 septembrie 2010.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	29.09.2010

	Nr.
	 26/1545


R A P O R T      
asupra proiectului de Lege pentru respingerea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea 
Ministerului Dezvoltării Regionale şi Turismului

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 444 din 6 septembrie 2010, cu dezbaterea pe fond în procedură de urgenţă, a proiectului de Lege pentru respingerea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.596/12.05.2010)

Proiectul de ordonanţă de urgenţă are ca obiect de reglementare trecerea Inspectoratului de Stat în Construcţii, instituţie publică cu personalitate juridică, finanţată integral de la bugetul de stat, prin bugetul Secretariatului General al Guvernului, din subordinea Guvernului şi coordonarea primului-ministru, printr-un consilier de stat, în subordinea Ministerului Dezvoltării Regionale şi Turismului. Inspectoratul de Stat în Construcţii urmează să fie finanţat integral de la bugetul de stat, prin bugetul Ministerului Dezvoltării Regionale şi Turismului, iar regulamentul de organizare şi funcţionare al acestuia, aprobat prin Hotărârea Guvernului nr.1.378/2009, cu modificările şi completările ulterioare, să fie actualizat corespunzător.

Comisia propune Plenului Camerei Deputaţilor adoptarea Legii pentru aprobarea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului cu amendamente admise, astfel cum sunt redate în Anexa la prezentul Raport.
 
Proiectul de lege face parte din categoria legilor ordinare, conform art.76 alin.(2) din Constituţia României, republicată.
La lucrările comisiei au fost prezenţi 24 deputaţi, din totalul de 32 membri ai comisiei.

La dezbaterile care au avut loc în şedinţa comisiei din 28 septembrie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu – secretar de stat în cadrul Ministerului Dezvoltării Regionale şi Turismului.
Raportul comisiei a fost aprobat cu majoritate de voturi din numărul celor prezenţi la vot (11 voturi pentru, 7 voturi împotrivă şi 1 abţinere).
Senatul a adoptat proiectul de lege în şedinţa din 2 septembrie 2010.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru
ANEXA

I. Amendamente admise

În urma dezbaterilor, Comisia propune adoptarea proiectului de lege cu următoarele modificări:

	Nr. crt.
	Textul Ordonanţei de urgenţă a Guvernului nr.44/2010
	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	LEGE

pentru respingerea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului
	LEGE

pentru aprobarea Ordonanţei de urgenţă a Guvernului nr.44/2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului
	Pot apărea discordanţe între concluziile actelor de control – aflate în responsabilitatea Inspectoratului de Stat în Construcţii – şi deciziile privitoare la politice şi strategiile publice în domeniul amenajării teritoriului, urbanism şi dezvoltării durabile a teritoriului – aflate în responsabilitatea Ministerului Dezvoltării Regionale şi Turismului.

	2. 
	
	
Articol unic. - Se respinge Ordonanţa de urgenţă a Guvernului nr.44 din 12 mai 2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului, publicată în Monitorul Oficial al României, Partea I, nr.323 din 17 mai 2010.
	
Articol unic. - Se aprobă Ordonanţa de urgenţă a Guvernului nr.44 din 12 mai 2010 privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului, publicată în Monitorul Oficial al României, Partea I, nr.323 din 17 mai 2010.

	

	3. 
	ORDONANŢĂ DE URGENŢĂ
privind trecerea Inspectoratului de Stat în Construcţii – I.S.C. din subordinea Guvernului în subordinea Ministerului Dezvoltării Regionale şi Turismului


	
	Nemodificat
	

	4. 
	
Art.1. – (1) Se aprobă trecerea Inspectoratului de Stat în Construcţii, instituţie publică cu personalitate juridică, finanţată integral de la bugetul de stat, prin bugetul Secretariatului General al Guvernului, din subordinea Guvernului şi coordonarea primului-ministru, printr-un consilier de stat, în subordinea Ministerului Dezvoltării Regionale şi Turismului.

(2) Inspectoratul de Stat în Construcţii va fi finanţat integral de la bugetul de stat, prin bugetul Ministerului Dezvoltării Regionale şi Turismului.
	
	Nemodificat
	

	5. 
	
Art.2. – (1) Protocolul de predare-primire se încheie în termen de 15 zile de la data intrării în vigoare a prezentei ordonanţe de urgenţă şi cuprinde prevederile bugetare, execuţia bugetară până la data preluării, precum şi structurile de personal preluate.

(2) Se autorizează Ministerul Finanţelor Publice să introducă modificările în structura bugetului de stat pe anul 2010 şi în bugetele celor 2 ordonatori principali de credite, corespunzător prevederilor prezentei ordonanţe de urgenţă, la propunerea ordonatorilor principali de credite.


(3) Până la introducerea modificărilor prevăzute la alin.(2) în bugetul de stat şi î bugetele ordonatorilor principali de credite, finanţarea Inspectoratului de Stat în Construcţii – I.S.C. va fi asigurată din bugetul Secretariatului General al Guvernului.

	
	Nemodificat
	

	6. 
	
Art.3. – În termen de 15 zile de la data intrării în vigoare a prezentei ordonanţe de urgenţă, Hotărârea Guvernului nr.1.378/2009 privind aprobarea Regulamentului de organizare şi funcţionare a Inspectoratului de Stat în Construcţii – I.S.C., cu modificările şi completările ulterioare, Hotărârea Guvernului nr.1.631/2009 privind organizarea şi funcţionarea Ministerului Dezvoltării Regionale şi Turismului, cu modificările ulterioare, precum şi Hotărârea Guvernului nr.405/2007 privind funcţionarea Secretariatului General al Guvernului, cu modificările şi completările ulterioare, se modifică şi se completează în mod corespunzător, prin hotărâre a Guvernului. 


	
	Nemodificat

